تجي مدوّرة، تجي مربعة، تجي مثلثة، تجي بكل الأشكال الهندسية. وشّي؟ نستخدمها بالرياضيات عشان نفهم اشياء كثيرة مثل نظرية فيثاغروس والكسور الرياضية، وهيّ تقريبًا ألذ رسم بياني ممكن تشوفه بإجتماع عمل.. الإجابة هي البيتزا. 🍕
#000000
وحنا في الرياض نحب البيتزا، نحب البيتزا بكلتا حالاتها، بيتزا مطعم فاخر، بيتزا التوصيل السريع، بيتزا البيت، وبيتزا المقصف.
#000001
البيتزات مختلفة، فيه الإيطالية الرقيقة، والأمريكية المتينة، فيه اللي زيّ الشوربة من شيكاقو، وفيه اللي تشتريها من محطّة.
#000002
اللي يجمعهم انهم كلهم لذيذات.
#000003
في هذي اللستة بنتكلم عن خمس مطاعم بيتزا في الرياض، أسعارهم متفواتة بس جودتهم وحده، وبنرفق كل مطعم بيتزا بفلم السهرة،
#000004
بيتزا مدينة نابولي شهيرة برقتها: وهذي البيتزا مشهورة بقصتها، كانوا أول فرن بيتزا يقدم البيتزا النابولية في الرياض، الزوجين سلطان ونجلاء فتحوا هذا المطعم في سنة ٢٠١٦ بعد ما تعلموا فن صنعة البيتزا في مدينة ماردونا الشهيرة..
#000005
عندهم فروع مختلفة لكن فرع السفارات بجلساته الخارجية هو أوسعهم صدرًا وأكبرهم حجمًا، وعندهم خطّة توسعية جاية وبيفتحون فرع جديد في مركز الملك عبدالله المالي.
#000006
أغلب بيتزاتهم لذيذة واللي يجمّلها هو موسيقى البوب الايطالي اللي تسمعها هناك. بس اذا تبي تأخذ سفري، وش تشوف فلم مع هذي البيتزا؟
#000007
وش تعرف مطاعم جايه من حايل؟ هذا المطعم واحد منهم، جاء لنا في الرياض وعنده فروع في قرى الرياض، مشهور بالدلم، يحبونه بحريملاء، ويتشهونه بشقراء.
#000012
في كل فروعه هو مطعم بيتزا الحيّ، ومطاعم بيتزا الحيّ تختلف عن البيتزا الأمريكية والإيطالية، لأنها تقدم صيغة محلّية للبيتزا وأصناف مب معتادة مثل بيتزا التونة وعش البلبل. تدري ان عش البلبل بيتزا؟ في هذا المطعم البيتزا تفقد هويتها الايطالية، وتطلّع بطاقة أحوال سعودية.
#000013
المميز في بيتزا الأسطورة هي سمّة ثاني من سمات مطاعم بيتزا الحيّ: الا وهي ان أصحاب هذي المطاعم عندهم ثقة عمياء في الإقتصاد العالمي لدرجة انهم يكتبون سعر البيتزا الكبيرة على لوحتهم.
#000014
ودك تأكل بيتزا بطعم دموعك؟ هذا الفلم هو العلاج لأي بيتزا ناشفة، قصة مستقبلية سوداوية عن حياتنا البشرية، بعدما تشوفه بيجيك توتر كلما كلمت سيري أو اليكسا. تجاهل التوتر هذا، واستمتع بمشهد للبشرية وهيّ تحاول تعيد اكتشاف نفسها بعصر التقنية.
#000015
الفلم من إخراج سبايك جونز، وقدّم فيه اداء اوسكاري خواكين فينكس الا انه ما فاز فيه لأنها كانت سنة ليوناردو ديكابريو.
#000016
هذا أجدد فرن بيتزا في مدينة الرياض، وتحديدًا يقع في عرقة. اصنافه كثير بس اميزها بالنسبة لنا كانت بيتزا "لوف هاندلز" وهي بيتزا لحم وفلفل أسود، وايضًا بيتزا البطاط، أو زي ما سمّوها بالمنيو العربي: بيتزا بوتيتو.
#000017
أصناف المطعم هي من ابتكارات رائد المطاعم عيسى الثاقب والخبّاز علي البقشي، علي هو واحد من أشهّر خبّازين المملكة، وهو واحد من شركاء النجاح في مقهى وكف اللي بدأ معهم هبّة جديدة اسمها الكوكيز الحساوي.
#000018
نتوقع وال بيبر يبدأ هبّة جديدة لكن ما ندري أيّ اصنافه هي اللي بتنجح، اذا بنتمنى صنف واحد ينتشر بكل مكان بيكون مخلل فلفل شقراء الحار.
#000019
وزيّ ما انت تتناول البيتزا، هذا الفلم يتناول قصّة المؤلف الموسيقي موزارت والمنافسة بينه وبين المؤلف الموسيقي الايطالي ساليري، تقديريًا، لازم تطلب ٤ حبّات بيتزا كبيرة عشان تخلّص الفلم.
#000021
بعيدًا عن الأكل وبعيدًا الأفلام،
#000022
خلونا نتكلّم عن الواقع: الاسبوع الماضي قاموا ملايين من البشر والأرض تهتز من تحتهم،
#000023
مصر معروفة بأنها دولة خلّاقة، انتاجها كثير ومختلف، حتى في السينما. فلم هوليوود ناجح؟ اكيد بتلقى منه نسخة مصرية. طبق شعبي رائج؟ اكيد بتلقى منه نسخة مصرية. زيّ بيتزا شيخ الفطير.
#000026
البيتزا هيّ طبق شعبي رائج عند المصريين، وهذا المطعم في حيّ السليمانية يقدمها بطريقة مشابهة لطريقة تقديمها في شوارع مصر الشعبية.. وهذا نوع مختلف من البيتزا: يستخدمون خضراوات معلبة ونوع البيتزا الأفضل عندهم فيه خمسة أنواع لحوم بقري مختلفة.
#000027
"البِزَهْ" زيّ ما يسمّونها عمال المطاعم ما تقدر تطلب منها الا حجم واحد: كبير، والسعر يختلف حسب الكمّية اللي فيها.
#000028
عشان شيخ الفطير بيتزا مرعبة، بنحط هنا فلم رعب، وفلم رعب من نوع ثاني: رعب يضحك!
#000029
فلم بيتل جوس هو فلم من ١٩٩٨ للمخرج تيم بورتن اللي متمرّس في صيغة الأفلام المرعبة.. وهذا الفلم هو رحلة مرعبة مضحكة وكأنها حلم لطفل في سادس أبتدائي.
#000030
البيتزا هي أكلة غربية، بس من هذا المحل جتنا من الشرقية.. أول فرع لهم كان في الظهران سنة ٢٠١٨، وفي فرعهم بالرياض عندهم شجرة زيتون جميلة في نص المطعم.. بس ما نتوقع ان بيتزا الزيتون عندهم منها.
#000032
عندهم أصناف مختلفة من البيتزا، ويقدمون بيتزات مختلفة من حول العالم. زيّ الأصفهاني اللي مستلهمه من المطبخ الفارسي، وبيتزا جنوب أفريقيا، ونيويورك، ونابولي.. حتى عندهم بيتزا بلحم النعيمي.
#000033
وميزة المطعم انه بيتزتهم توّها قايمة من النوم، وتتمغط. وميزة ثانية للمطعم انه يعطيك على جوّك، تبي تقسّم البيتزا أنصاف؟ تقدر! شكرًا للمطاعم اللي تعطينا جوّنا.
#000034
اذا اخترت هذا الفلم لفلم السهرة فأنت بتسهر ستة سهرات مختلفة بنفس اللحظة..
#000035
والممتع اكثر انك تشوف ليلة في أطراف الأرض، وأنت تأكل أطراف الجبن.
#000038
خليت كل اهلي يتابعونكم وحنا مو من الرياض لأن ببساطة لستاتكم وحسابكم متعة بصرية 💜
#000040
ناقصهم بيتزا الروضة
#000041
جربوا الافطار او البيتزا في فارينا بعثمان بن عفان
#000042
Authentic content in the age of mass production
#000045
كلماشي ولّا كلقاعد هههه
#000046
تبي تقرأ لستات ثانية؟
#000047
كلاسيكيات الرياض
#000048
وشلون تتقهوى بأقل من ٨ ريال؟
#000049
الرياض عاصمة الحلويّات الشرقية
#000050